ОТЧЕТ НА КОМИСИЯ ПО ДИСЦИПЛИНАРНИТЕ ПРОИЗВОДСТВА НА ВСС ОТНОСНО ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ МАГИСТРАТИ И НАЛОЖЕНИТЕ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗСВ ЗА ПЕРИОДА 01.03.2016 Г. –  31.03.2016 Г.

Настоящият отчет съдържа информация за образуваните и приключили дисциплинарни производства във ВСС и за разгледани преписки от Комисия по дисциплинарните производства на ВСС за периода 01 март - 31 март 2016 г. 
Комисия по дисциплинарните производства на ВСС е разгледала 11 /единадесет/ дисциплинарни преписки.
За отчетния период Комисия по дисциплинарните производства на ВСС е разгледала 7 (седем) решения на Върховния административен съд, свързани с дисциплинарната практика, както следва:
- Решение № 2239 от 29.02.2016 г.  на ВАС - петчленен състав - ІІ колегия, с което оставя в сила Решение № 8070/01.07.2015 г., постановено по адм. дело № 13653/2014 г. на ВАС, VІ-то отделение, с което е отменено решение на Висшия съдебен съвет по т. 51 от протокол № 44/09.10.2014 г. – наложено дисциплинарно наказание „порицание“ на Николай Симеонов Гемеджиев – съдия в Районен съд гр. Айтос;
- Решение № 3159 от 21.03.2016 г., постановено по адм. дело № 356/2016 г. на ВАС - петчленен състав - ІІ колегия, с което отменя решение № 12488/23.11.2015 г. на ВАС, по адм. дело № 7243/2015 г. и вместо него постановява: Отменя решение по т. 8 от Протокол № 24 от заседание на ВСС, проведено на 13.05.2015 г., с което на съдия Петър Стоянов е наложено дисциплинарно наказание по чл. 308, ал. 1, т. 3 от ЗСВ – „намаляване на основното трудово възнаграждение в размер на 25 на сто за срок от една година“;
- Решение № 3217 от 22.03.2016 г., постановено по адм. дело № 14580/2015 г. на ВАС - петчленен състав - ІІ колегия, с което отменя Решение № 11219/27.10.2015 г. на ВАС, шесто отделение, по адм. дело № 5661/2015 г. и вместо него постановява: Отменя по жалба на Евстати Борисов Попов решение по т. 41 от Протокол № 19 от заседание на ВСС, проведено на 09.04.2015 г., с което, на основание чл. 308, ал. 1, т. 2 от ЗСВ, налага на Евстати Попов – следовател в НСлС, дисциплинарно наказание „порицание“;
- Решение № 2949 от 16.03.2016 г., постановено по адм. дело № 13178/2015 г. на ВАС, шесто отделение, с което обявява за нищожно решението на ВСС по т. 4 от протокол № 55 от заседание, проведено на 05.11.2015 г. – „Не налага дисциплинарно наказание на Даниела Христова Харитонова – прокурор в Районна прокуратура гр. Горна Оряховица“
1. Дисциплинарни производства, образувани за периода
01 март - 31 март 2016 г.

През отчетния период във Висшия съдебен съвет са образувани 4 (четири) дисциплинарни производства по реда на чл. 316 от ЗСВ:
- срещу Веселина Йорданова Ставрева – съдия в Софийски градски съд. Предложението е направено от петима членове на ВСС. Решението е прието по протокол № 13/10.03.2016 г.;
- срещу Мариян Стефанов Марков – съдия в Софийски градски съд. Предложението е направено от административния ръководител на Софийски градски съд. Предложението е прието по протокол № 14/17.03.2016 г.;
- срещу Милена Кирова Кирова –прокурор в Районна прокуратура гр. Ямбол. Предложението е направено от административния ръководител на Районна прокуратура гр. Ямбол. Решението е прието по протокол № 14/17.03.2016 г. 
- Петьо Велков Петров – към момента на внасяне на предложението за налагане на дисциплинарно наказание – следовател в Следствения отдел на Софийска градска прокуратура. Предложението е направено от министъра на правосъдието. Решението е прието по протокол № 14/17.03.2016 г.

Според вносителите на предложенията, посочените магистрати са извършили нарушения, свързани със системно неспазване на сроковете, предвидени в процесуалните закони, действие или бездействие, което неоправдано забавя производството, нарушаване на Кодекса за етично поведение на българските магистрати, действие или бездействие, което накърнява престижа на съдебната власт и неизпълнение на други служебни задължения.

2. Приключени дисциплинарни производства по описа на ВСС за периода 01 март - 31 март 2016 г.

- д.д. № 6/2015 г. срещу Богдана Николова Желявска – съдия в Софийски градски съд. С решение на ВСС по протокол № 13/10.03.2016 г. не е наложено дисциплинарно наказание по направените предложения рег. Индекс 04-00-043/19.02.2015 г. по описа на ВСС, от председателя на Върховния касационен съд и министъра на правосъдието, и рег. индекс 11-01-094/13.05.2015 г. от председателя на Върховния касационен съд.

- д.д. № 22/2015 г. срещу Петър Савов Савчев – съдия в Софийски районен съд. С решение на ВСС по протокол № 13/10.03.2016 г. не е наложено дисциплинарно наказание, поради недоказване на дисциплинарни нарушения по чл.307, ал.4, т. 3 от ЗСВ.
- д.д. № 42/2015 г. срещу Мария Велизарова Златарева – съдия в Районен съд гр. Пирдоп, понастоящем прокурор в Софийска районна прокуратура.  С решение на ВСС по протокол № 13/10.03.2016 г. не е наложено дисциплинарно наказание.
- д.д. № 13/2015г. срещу Бранислав Александров Славов – прокурор в Апелативна прокуратура гр. София. С решение на ВСС по протокол № 15/24.03.2016 г. е наложено дисциплинарно наказание по чл.308, ал.1, т.4, предл. Второ от ЗСВ – „понижаване в длъжност „прокурор“ в Окръжна прокуратура гр. София“, за срок от две години, за извършени  дисциплинарни нарушения чл.307, ал.4, т.3 и т.4 ЗСВ.
- д.д. № 5/2015 г. срещу Ивайло Христов Родопски – съдия в Районен съд гр. Костинброд (командирован в Софийски градски съд, Търговско отделение, през периода 03.04.2014 г. – 27.03.2015 г.). С решение на ВСС по протокол № 15/24.03.2016 г. е  наложено дисциплинарно наказание  по чл.308, ал.1, т. 3 ЗСВ – „намаляване на основното трудово възнаграждение с 10 % за срок от 1 /една/ година“, за извършени дисциплинарни нарушения по чл.307, ал.4, т.3, т.4 и т. 5 от ЗСВ.
- д.д. № 21/2015 г. срещу Светлана Николова Неделева – съдия в Районен съд гр. Пловдив, с ранг „съдия в ОС“. С решение по протокол № 16/31.03.2016 г. е наложено дисциплинарно наказание по чл.308, ал.1, т. 4, пр.1 ЗСВ - понижаване в ранг за срок от две години, за извършени дисциплинарни нарушения по чл.307, ал.4, т.т. 1 и 2 от ЗСВ.
- д.д. 26/2015 г. срещу Калинка Иванова Илиева – Пандохова – съдия в Софийски градски съд. С решение на ВСС по протокол № 16/31.03.2016 г. не е наложено дисциплинарно наказание по направеното от председателя на Софийски градски съд предложение за извършено дисциплинарно нарушение по чл.307, ал.4, т.2 и т. 4 от ЗСВ.
- д.д. № 36/2015 г. срещу Стоян Ангелов Момов – съдия в Районен съд – гр. Велики Преслав. С решение на ВСС е наложено дисциплинарно наказание по чл.308,а л.1, т. 3 от ЗСВ – намаляване на основното трудово възнаграждение с 10 % за срок от 6 месеца“, за извършени дисциплинарни нарушения по чл.307, ал.4, т. 2 от ЗСВ.

3. Заповеди на административни ръководители за налагане на дисциплинарни наказания, на основание чл. 311, т. 1 от ЗСВ във връзка с чл. 308, ал. 1, т. 1  и т. 2 от ЗСВ, за периода 
01 март - 31 март 2016 г.

- Няма

4. Заповеди по чл. 327 от ЗСВ за обръщане на внимание от административни ръководители за периода 
01 март – 31 март 2016 г.

Постъпили и приети за сведение от ВСС са 3                                                                                                                                                             /три/ заповеди на административни ръководители за обръщане на внимание на магистрати, както следва:
-Надежда Белчева Белчева – прокурор в Районна прокуратура гр. Стара Загора;
- Илчо Петров Петров- прокурор в Районна прокуратура гр. Стара Загора;
- Деян Славов Динев – прокурор в Софийска районна прокуратура.